แนวโน้ม SET แกว่งไซด์เวย์ หลังไร้ปัจจัยใหม่หนุน ลุ้นงบ Q1 บจ.-รอเงินเฟ้อสหรัฐ
แนวโน้ม SET แกว่งไซด์เวย์ รอติดตามตัวเลขเงินเฟ้อสหรัฐ รวมถึงการหารือขยายเพดานหนี้สหรัฐคืนนี้ ส่วนปัจจัยในประเทศ บริษัทจดทะเบียนทยอยรายงานงานไตรมาส 1/66 พร้อมให้แนวต้าน 1,570 จุด แนวรับ 1,550 จุด
แนวโน้ม SET แกว่งไซด์เวย์ รอติดตามตัวเลขเงินเฟ้อสหรัฐ รวมถึงการหารือขยายเพดานหนี้สหรัฐคืนนี้ ส่วนปัจจัยในประเทศ บริษัทจดทะเบียนทยอยรายงานงานไตรมาส 1/66 พร้อมให้แนวต้าน 1,570 จุด แนวรับ 1,550 จุด
9 พ.ค. 2566

นายเทิดศักดิ์ ทวีธีระธรรม รองกรรมการผู้อำนวยการ สายงานวิจัย บล.เอเซีย พลัส กล่าวว่า แนวโน้มตลาดหุ้นไทยวันนี้คาดว่าแกว่งไซด์เวย์ หลังจากเมื่อวานนี้ดัชนีปรับตัวขึ้นมามาก โดยที่ยังไร้ปัจจัยใหม่เข้ามาสนับสนุน หลังจากตลาดตอบรับปัจจัยบวกไปแล้ว ส่วนตลาดหุ้นอื่นในภูมิภาคเอเชียเปิดเช้านี้มาบวกและลบสลับกัน
ขณะเดียวกันนักลงทุนยังรอติดตามการรายงานตัวเลขเงินเฟ้อสหรัฐและการหารือขยายเพดานหนี้ของสหรัฐในคืนวันนี้ ส่วนปัจจัยในประเทศยังมีการทยอยประกาศผลการดำเนินงานไตรมาส 1/66 ของบริษัทจดทะเบียน ส่วนใหญ่ที่เปิดออกมาแล้วอยู่ในเกณฑ์ดี ทำให้มีแรงหนุนเข้ามาในหุ้นบางตัวที่มีผลประกอบการดี โดยให้แนวต้าน 1,570 จุด ส่วนแนวรับ 1,550 จุด